CELEX: 22010D0595
Language: sl
Date: 2010-06-21 00:00:00
Title: 2010/595/EU: Sklep št. 1/2010 Sveta ministrov AKP-EU z dne 21. junija 2010 glede pristopa Republike Južne Afrike k spremenjenemu Sporazumu o partnerstvu AKP-EU

6.10.2010   
            
            
               SL
            
            
               Uradni list Evropske unije
            
            
               L 263/13
            
         SKLEP št. 1/2010 SVETA MINISTROV AKP-EU
   z dne 21. junija 2010
   glede pristopa Republike Južne Afrike k spremenjenemu Sporazumu o partnerstvu AKP-EU
   (2010/595/EU)
   SVET MINISTROV AKP-EU JE –
   ob upoštevanju Sporazuma o partnerstvu med članicami skupine afriških, karibskih in pacifiških držav (v nadaljnjem besedilu: AKP) na eni strani ter Evropsko skupnostjo in njenimi državami članicami na drugi strani, podpisanega v Cotonouju dne 23. junija 2000 (1) in spremenjenega v Luxembourgu dne 25. junija 2005 (v nadaljnjem besedilu: Sporazum AKP-EU) (2), ter zlasti člena 94(1) Sporazuma,
   ob upoštevanju naslednjega:
   
               (1)
            
            
               Spremenjeni Sporazum o partnerstvu AKP-EU je v skladu s členom 93(3) začel veljati 1. julija 2008.
            
         
               (2)
            
            
               Južna Afrika je spremenjeni Sporazum o partnerstvu AKP-EU podpisala 25. junija 2005, vendar ni deponirala listine o ratifikaciji pod pogoji iz člena 93(4) do roka, tj. 30. junija 2009.
            
         
               (3)
            
            
               Člen 94 spremenjenega Sporazuma o partnerstvu AKP-EU določa, da je treba vsako prošnjo za pristop države predložiti Svetu ministrov AKP-EU, ki jo mora tudi odobriti.
            
         
               (4)
            
            
               Južna Afrika je prošnjo za pristop k Sporazumu AKP-EU predložila 23. novembra 2009.
            
         
               (5)
            
            
               V skladu s svojim poslovnikom (3) lahko Svet ministrov AKP-EU, ustanovljen v skladu s Sporazumom AKP-EU, prošnjo za pristop odobri s pisnim postopkom –
            
         SPREJEL NASLEDNJI SKLEP:
   Člen 1
   Odobritev prošnje za pristop
   Prošnja Republike Južne Afrike za pristop k Sporazumu o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 in spremenjenega v Luxembourgu dne 25. junija 2005, se odobri.
   Člen 2
   Začetek veljavnosti
   Ta sklep začne veljati dan po njegovem sprejetju.
   
      V Ouagadougouju, 21. junija 2010
      
         
            Za Svet ministrov AKP-EU
         
         
            Predsednik
         
         P. BUNDUKU-LATHA
      
   
   
      (1)  UL L 317, 15.12.2000, str. 3.
   
      (2)  Sporazum, ki spreminja Sporazum o partnerstvu med članicami skupine afriških, karibskih in pacifiških držav, na eni strani, ter Evropsko skupnostjo in njenimi državami članicami na drugi strani, podpisan v Cotonouju dne 23. junija 2000 (UL L 209, 11.8.2005, str. 27).
   
      (3)  UL L 95, 14.4.2005, str. 44.